Njuwa looveva anakhiyoni a Yinsa khwiishukhela ontthatta.
Khupakhira nkalawa,
khulokhela kaapu ya Kafwaranaawu.
Vathi waariipiyevo,
ila Yinsa khaari vamote na yo.
Khusala evuma pheevo zawaatta na mpahari khupuwamo mawipi.
Anakhiyoni eettaka ofuttha alawaka etthiipile eettettiye kiyasi ya phiima alufu thaanu ama sitha,
khusala amoona Yinsa eettaka ota eettettaka vatulu wa maati aattamelaka kalawa;
yo khwiiya awoova.
Ila Yinsa khuwooza yoori:
“Ti miiyo!
Mwihoove!”
Aphano anakhiyoni apale khumpwekherela na furaha nkalawa mphule nasaapiru khufiya ohali aari weettaawo.